CELEX: 52015PC0474
Language: da
Date: 2015-10-01
Title: Forslag til RÅDETS FORORDNING om fordeling af fiskerimuligheder i henhold til protokollen om fastsættelse for en periode på fire år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien

EUROPA-KOMMISSIONEN
            Bruxelles, den 1.10.2015
            COM(2015) 474 final
            2015/0228(NLE)
            Forslag til
            RÅDETS FORORDNING
            om fordeling af fiskerimuligheder i henhold til protokollen om fastsættelse for en periode på fire år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Rådet har bemyndiget Europa-Kommissionen til på Den Europæiske Unions vegne at føre forhandlinger om fornyelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien. Disse forhandlinger mundede ud i, at en ny protokol blev paraferet den 10. juli 2015. Den nye protokol dækker en periode på fire år regnet fra datoen for den midlertidige anvendelse, jf. artikel 14, dvs. fra datoen for protokollens undertegnelse.
            
            
               Formålet med protokollen er at give EU-fiskerfartøjer fiskerimuligheder i Mauretaniens farvande inden for grænserne af det disponible overskud og under hensyntagen til den foreliggende videnskabelige rådgivning, navnlig fra Komitéen for Fiskeriet i det Østlige Centrale Atlanterhav (CECAF), og i overensstemmelse med den videnskabelige rådgivning og henstillingerne fra Den Internationale Kommission for Bevarelse af Tunfiskebestanden i Atlanterhavet (ICCAT). Kommissionen har bl.a. baseret sin forhandlingsposition på resultaterne af en undersøgelse af mulighederne for at indgå en ny protokol, som er foretaget af eksterne eksperter. 
            
            
               Formålet er også at styrke samarbejdet mellem Den Europæiske Union og Den Islamiske Republik Mauretanien med henblik på at skabe en partnerskabsramme for udvikling af en politik for bæredygtigt fiskeri og ansvarlig udnyttelse af fiskeressourcerne i Den Islamiske Republik Mauretaniens fiskerizone i begge parters interesse.
            
            
               I protokollen er der fastsat fiskerimuligheder for følgende fiskerikategorier:
            
            
               –Fiskerikategori 1 - Fartøjer til fiskeri efter krebsdyr undtagen languster og krabbe: 5 000 ton og 25 fartøjer
            
            
               –Fiskerikategori 2 - Trawlere uden fryseanlæg og langlinefartøjer med bundline til fiskeri efter senegalesisk kulmule: 6 000 ton og 6 fartøjer
            
            
               –Fiskerikategori 3 - Fartøjer, som fisker efter andre demersale arter end kulmule, med andre redskaber end trawl: 3 000 ton og 6 fartøjer
            
            
               –Fiskerikategori 4 - Notfartøjer til tunfiskeri: 12 5000 ton (referencemængde) og 25 fartøjer
            
            
               –Fiskerikategori 5 - Stangfiskerfartøjer til tunfiskeri og langlinefartøjer: 7 500 ton (referencemængde) og 15 fartøjer
            
            
               –Fiskerikategori 6 - Frysetrawlere til pelagisk fiskeri: 247 500 ton og 19 fartøjer
            
            
               –Fiskerikategori 7 - Fartøjer uden frysere til pelagisk fiskeri: 15 000 (fratrækkes mængden for fiskerikategori 6 hvis anvendt) og 2 fartøjer. 
            
            
               Det bør fastlægges, hvordan disse fiskerimuligheder skal fordeles mellem medlemsstaterne. Kommissionen foreslår på dette grundlag, at Rådet vedtager vedlagte forslag til forordning.
            
            
               2.RESULTAT AF HØRINGER AF INTERESSEREDE PARTER OG KONSEKVENSANALYSER
            
            
               De interesserede parter er blevet hørt i forbindelse med evalueringen af protokollen for perioden 2012-2014. Medlemsstaternes eksperter er også blevet hørt på de tekniske møder. Det er på baggrund af disse høringer konkluderet, at det er af interesse at forny aftalen om fiskeri og at indgå en dertil hørende fiskeriprotokol med Den Islamiske Republik Mauretanien.
            
            
               3.JURIDISKE ASPEKTER AF FORSLAGET
            
            
               Denne procedure er iværksat sideløbende med procedurerne for Rådets afgørelse om godkendelse af undertegnelsen og den midlertidige anvendelse såvel som indgåelsen af protokollen.
            
            
               4.VIRKNINGER FOR BUDGETTET
            
         
         
            
               Den årlige finansielle modydelse beløber sig til 59 125 000 EUR baseret på:
            
            
               a) en samlet tilladt fangstmængde på 261 500 ton for fiskerikategorierne 1, 2, 3, 6 og 7 og en referencemængde på 20 000 ton for fiskerikategorierne 4 og 5 i protokollen, svarende til et beløb for adgang på 55 000 000 EUR om året, og 
            
            
               b) en støtte til udvikling af Den Islamiske Republik Mauretaniens fiskerisektorpolitik på 4 125 000 EUR om året. Denne støtte er i overensstemmelse med målene for Den Islamiske Republik Mauretaniens nationale fiskeripolitik og navnlig dens behov, når det drejer sig om støtte til videnskabeligt og teknisk samarbejde, uddannelse, fiskerikontrol, miljøbeskyttelse og udviklingsinfrastruktur.
            
            
               2015/0228 (NLE)
            
            
               Forslag til
            
            
               RÅDETS FORORDNING
            
            
               om fordeling af fiskerimuligheder i henhold til protokollen om fastsættelse for en periode på fire år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 3,
            
            
               under henvisning til forslag fra Europa-Kommissionen og
            
            
               ud fra følgende betragtninger:
            
            
               (1)Den 30. november 2006 vedtog Rådet forordning (EF) nr. 1801/2006 om indgåelse af en fiskeripartnerskabsaftale mellem Det Europæiske Fællesskab og Den Islamiske Republik Mauretanien ("partnerskabsaftalen")
                  1
               .
            
            
               (2)Den 10. juli 2015 paraferede Unionen og Den Islamiske Republik Mauretanien en ny protokol til partnerskabsaftalen ("protokollen"). Protokollen giver EU-fartøjer muligheder for at fiske i den fiskerizone, der hører under Den Islamiske Republik Mauretaniens jurisdiktion.
            
            
               (3)Den [...] vedtog Rådet afgørelse nr. XXX/2015/EU
                  2
                om undertegnelse og midlertidig anvendelse af protokollen.
            
            
               (4)Det bør fastlægges, hvordan fiskerimulighederne skal fordeles mellem medlemsstaterne i protokollens gyldighedsperiode.
            
            
               (5)I henhold til artikel 10, stk. 1, i Rådets forordning (EF) nr. 1006/2008
                  3
                skal Kommissionen underrette de berørte medlemsstater, hvis det viser sig, at de fiskerimuligheder, som Unionen har fået tildelt i henhold til protokollen, ikke udnyttes fuldt ud. Modtages der ikke noget svar inden udløbet af en frist, som fastsættes af Rådet, betragtes det som en bekræftelse af, at den pågældende medlemsstats fartøjer ikke udnytter deres fiskerimuligheder fuldt ud i den pågældende periode. Denne frist bør fastsættes.
            
            
               (6)Denne forordning bør finde anvendelse fra datoen for undertegnelsen af protokollen —
            
            
               (7)
            
            
               VEDTAGET DENNE FORORDNING:
            
            
               Artikel 1
            
         
         
            
               1.De fiskerimuligheder, der er fastsat i protokollen om fastsættelse for en periode på fire år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien ("protokollen"), fordeles mellem medlemsstaterne som følger:
            
            
               (a)Fiskerikategori 1 - Fartøjer til fiskeri efter krebsdyr undtagen languster og krabbe 
            
            
            
                     
                        Spanien
                     
                  
                  
                     
                           4 150 ton
                     
                  
               
                     
                        Italien
                     
                  
                  
                     
                           600 ton
                     
                  
               
                     
                        Portugal
                     
                  
                  
                     
                           250 ton
                     
                  
               
            
               I denne fiskerikategori kan der maksimalt anvendes 25 fartøjer ad gangen i mauretanske farvande.
            
            
            
               (b)Fiskerikategori 2 - Trawlere (uden fryseanlæg) og langlinefartøjer med bundline til fiskeri efter senegalesisk kulmule 
            
            
            
                     
                        Spanien
                     
                  
                  
                     
                        6 000 ton
                     
                  
               
            
               I denne fiskerikategori kan der maksimalt anvendes 25 fartøjer ad gangen i mauretanske farvande. 
            
            
               (c)Fiskerikategori 3 - Fartøjer, der fisker efter andre demersale arter end kulmule, med andre redskaber end trawl 
            
            
            
               Spanien
                     3 000 ton
            
            
            
               I denne fiskerikategori kan der maksimalt anvendes 6 fartøjer ad gangen i mauretanske farvande. 
            
            
            
               (d)Fiskerikategori 4 - Notfartøjer til tunfiskeri
            
            
         
         
            
               Spanien                     
                     17 årlige licenser
            
            
               Frankrig
                     8 årlige licenser
            
            
               (e)Fiskerikategori 5 - Stangfiskerfartøjer til tunfiskeri og langlinefartøjer med flydeline
            
            
            
               Spanien
                     14 årlige licenser
            
            
               Frankrig
                     1 årlig licens
            
            
               (f)Fiskerikategori 6 - Frysetrawlere til pelagisk fiskeri
            
            
            
               Tyskland
                     12 560 ton
            
            
               Frankrig
                     2 615 ton
            
            
               Letland
                     53 913 ton
            
            
               Litauen
                     57 642 ton
            
            
               Nederlandene
                     62 592 ton
            
            
               Polen
                     26 112 ton
            
            
               Det Forenede Kongerige
                     8 531 ton
            
            
               Irland
                     8 535 ton
            
            
            
               Hvert år i løbet af protokollens anvendelsesperiode har medlemsstaterne nedenstående antal kvartalslicenser:
            
            
            
               Tyskland
                     4
            
         
         
            
               Frankrig
                     2
            
            
               Letland
                     20
            
            
               Litauen
                     22
            
            
               Nederlandene
                     16
            
            
               Polen
                     8
            
            
               Det Forenede Kongerige
                     2
            
            
               Irland
                     2
            
            
            
            
            
               Medlemsstaterne meddeler det til Kommissionen, hvis visse licenser kan stilles til rådighed for andre medlemsstater.
            
            
            
               I denne fiskerikategori kan der maksimalt anvendes 19 fartøjer ad gangen i mauretanske farvande.
            
            
            
            
               (g)Fiskerikategori 7 — Fartøjer uden frysere til pelagisk fiskeri
            
            
               Irland
                     
                     
                     15 000 ton
            
            
            
               Hvis disse fiskerimuligheder ikke benyttes, overføres de til kategori 6 i henhold til fordelingsnøglen for denne kategori. Senest den 1. juli hvert år i protokollens anvendelsesperiode informerer Irland Kommissionen om, hvorvidt der kan stilles fiskerimuligheder til rådighed for andre medlemsstater.
            
            
               2. Hvis de fiskerimuligheder, der er fastsat i protokollen, ikke opbruges med ansøgningerne om fiskeritilladelse fra de medlemsstater, der er nævnt i stk. 1, kan Kommissionen tage ansøgninger om fiskeritilladelse fra andre medlemsstater i betragtning, jf. artikel 10 i Rådets forordning (EF) nr. 1006/2008.
            
         
         
            
               3.Den frist, som medlemsstaterne i henhold til artikel 10, stk. 1, i forordning (EF) nr. 1006/2008 har til at bekræfte, at de ikke udnytter de fiskerimuligheder, der er tildelt i henhold til aftalen, fuldt ud, fastsættes til 10 arbejdsdage fra den dato, hvor Kommissionen meddeler dem, at fiskerimulighederne ikke er opbrugt.
            
            
               Artikel 2
            
            
               Denne forordning træder i kraft dagen efter offentliggørelsen i Den Europæiske Unions Tidende. 
            
            
               Den anvendes fra datoen for undertegnelsen af protokollen.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  Rådets forordning (EF) nr. 1801/2006 af 30. november 2006 om indgåelse af en fiskeripartnerskabsaftale mellem Det Europæiske Fællesskab og Den Islamiske Republik Mauretanien (EUT L 343 af 8.12.2006, s. 1).
               
               
                  
                     (2)
                  Rådets afgørelse.... om undertegnelse på Den Europæiske Unions vegne og midlertidig anvendelse af protokollen om fastsættelse for en periode på fire år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien (EUT L ..... af ......, s. ....).
               
               
                  
                     (3)
                  Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande, om ændring af forordning (EØF) nr. 2847/93 og (EF) nr. 1627/94 og om ophævelse af forordning (EF) nr. 3317/94 (EUT L 286 af 29.10.2008, s. 33).